Acara iki maksudé supaya bisa dinèkmati sakulawarga lan ndarbèni amotan édukasi. Mula dijadwal tayang ing malem Minggu awal. Awal mulané épisodené silih ganti antara carita kang latar wuriné carita sajarah, kang ngajari para pamirsa prakara sajarah lan carita fiksi ngèlmiah, kang ngajari para pamirsa bab sains utawa fisika. Prakara iki uga katon ing pangiringé ("companion") kapisan Sang Dhoktor; Ian Chesterton lan Barbara Wright. Ian iku guru fisika lan Barbara iku guru sajarah.